K&H: nyugdíjba mehetnek a bankkártyák a fiatalok többsége szerint

Az okostelefonok biztonsága felér a bankkártyáéval

A huszonévesek többsége ugyanolyan biztonságosnak tartja digitalizált kártyával történő okostelefonos vagy okosórás fizetést, mint a hagyományos bankkártyás tranzakciókat - derült ki a legfrissebb K&H ifjúsági index eredményei alapján. A két évvel korábbihoz képest többen gondolják azt, hogy a bankok bankkártyái biztonságosabbak a fintech cégek kártyáinál. Egyben kijelölték az “irányt” a fizikai bankkártyáknak.

Az elektronikus fizetési megoldásokat a fiatalok többsége alapvetően biztonságosnak tartja. Így az ő költéseik is hozzájárultak ahhoz, hogy az első negyedévben a jegybank adatai szerint a bankkártyás vásárlások száma 11,5 százalékkal nőtt éves szinten, az értéket tekintve pedig 10,7 százalékos volt a bővülés.

Kártya kontra app

A K&H ifjúsági index felmérés szerint az idei második negyedévben a 19-29 éves korosztály tagjainak 72 százaléka szerint az okostelefonos vagy okosórás digitalizált kártyával való fizetés ugyanolyan biztonságos, mint a sima - fizikai - bankkártyás megoldás. Ez nagyjából megfelel a 2022-es kutatás eredményének. Ugyanakkor nagyon sokan - a válaszadók 70 százaléka - azon a véleményen vannak, hogy a bankok által kibocsátott kártyákat biztonságosabb használni, mint a fintech cégek kártyáit.

Két éve még csak 61 százalékuk mondta ezt. A növekedésben szerepet kaphatott, hogy valamivel óvatosabbak lettek a fiatalok a fintech bankkártyákkal kapcsolatban, de egyértelmű változásról még korai lenne beszélni. A fiatalok szerint a mobilalkalmazáson keresztül történő fizetés a kényelem szempontjából is megfelel a bankkártyás vásárlásnak.

Mit hoz a jövő?

Szintén a fiatalok többsége látja úgy, hogy a digitális forradalom miatt küszöbön áll a bankkártyák nyugdíjazása. A megkérdezettek 69 százaléka úgy véli, hogy pár éven belül a mobileszközök átveszik a bankkártyák szerepét a fizetésben, ami nagyságrendileg megegyezik a 2022-es felmérés eredményével. A fiatalok alig több mint fele, 53 százaléka a kriptovaluták térnyerését tartja valószínűnek, ez szintén összhangban van a korábbi értékkel. A dolgozó fiatalok 58 százaléka várja a kriptók előretörését, míg a diákoknak csak a 43 százaléka jósolja ugyanezt.

K&H ifjúsági index

A 19-29 éves fiatalok elégedettségét és jövőbeli várakozásait - többek között a lakhatással, munkával, előrelépési lehetőségekkel, oktatással, egészséggel, családdal kapcsolatban - vizsgálja a K&H ifjúsági index, amely a K&H Egészséges Társadalomért Alapítvány megrendelésére készült. A minta összetétele reprezentálja a magyarországi 19-29 éves városi lakosság összetételét nem, korcsoport, régió, településtípus, befejezett iskolai végzettség, gazdasági aktivitás alapján. A felmérésben 300 fő vett részt, a hibahatár maximuma +/- 5,7 százalék. Az adatfelvétel 2024. április 25. - május 8. között történt.

Sajtókapcsolat:

* K&H Kommunikációs Igazgatóság
* sajto@kh.hu

|  |  |
| --- | --- |
|  | © K Bank Zrt.Az elektronikus fizetés megítélése. |

Eredeti tartalom: Kamp;H Bank Zrt.

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/14060/kh-nyugdijba-mehetnek-a-bankkartyak-a-fiatalok-tobbsege-szerint/